Det er et relativt kjent fenomen at det i fottøy konstruert med tekstil/kunstmaterialer kan oppstå vond lukt.  Dette forekommer svært sjelden i fottøy hvor hovedbestanddelen er skinn.  Årsaken til at lukt oppstår, er at tørkeprosessen har tatt for lang tid, og at det dermed blir en viss bakterieproduksjon.  Et typisk eksempel er hvis våte joggesko glemmes igjen på trappa en fuktig høstkveld.   For å unngå denne typen problematikk, er det viktig å ta med sko/støvler inn i varmen, og ta ut innleggssålene for å tørke disse separat.  Mye fuktighet samles mellom innleggssåle og GoreTex-laminatet. Ved svært fuktige sko, kan avispapir med fordel benyttes i noen minutter for å trekke ut fuktighet.   Om man har fått vond lukt i skoene kan dette være vanskelig å få ut. En mulig løsning som kan fungere er: 1. Ta ut innleggssålene (ofte kan lukta være i disse så disse må også vaskes, eventuelt kan man bytte innleggssåler. 2. Skyll av møkk og smuss på skoene. Skinnstøvler/-sko: 3. Fyll skoene innvendig med såpevann når skoene står oppreist. Bruk Antibakteriell Zalo, Eddik med en dråpe Zalo eller Holmenkoll Textile Wash. 4. Børst skoene grundig innvendig med en kjøkkenkost el.l. La skoene stå et par timer. 5. Vask også innleggssålene godt i såpevann om du ikke bytter disse. Det kan være lurt å legge i nye innleggssåler, da mye bakterier/lukt kan ha samlet seg i disse.   6. Skyll og tørk skoene grundig. Bruk skotørker som blåser varm luft. Tørk ikke sko på eller nær en varm kilde som peis, ovn, varmegulv eller varmerist. Tekstilsko eller sko i Alfa-AirTM materiale: 3. Fyll skoene innvendig med såpevann når skoene står oppreist. Bruk Antibakteriell Zalo, Eddik med en dråpe Zalo eller Holmenkoll Textile Wash. 4. Børst skoene grundig med en kjøkkenkost el.l. innvendig og utvendig. La skoene ligge i såpevannet et par timer så vannet fyller de innvendig og dekker de utvendig.  5. Vask også innleggssålene godt i såpevann om du ikke bytter disse. Det kan være lurt å legge i nye innleggssåler, da mye bakterier/lukt kan ha samlet seg i disse.   6. Skyll og tørk skoene grundig. Bruk skotørker som blåser varm luft. Tørk ikke sko på eller nær en varm kilde som peis, ovn, varmegulv eller varmerist.